《相和歌辞。江南曲》
唐代·丁仙芝

长干斜路北，近浦是儿家。有意来相访，明朝出浣纱。

发向横塘口，船开值急流。知郎旧时意，且请拢船头。

昨暝逗南陵，风声波浪阻。入浦不逢人，归家谁信汝。

未晓已成妆，乘潮去茫茫。因从京口渡，使报邵陵王。

始下芙蓉楼，言发琅邪岸。急为打船开，恶许傍人见。

作者简介：丁仙芝，字元祯，曲阿（今江苏丹阳市）人，唐开元十三年登进士第，仕途颇波折，至十八年仍未授官，后亦仕至主簿、余杭县尉等职，好交游，其诗仅存十四首。